CELEX: 62016CN0336
Language: hu
Date: 2016-06-15 00:00:00
Title: C-336/16. sz. ügy: 2016. június 15-én benyújtott kereset – Európai Bizottság kontra Lengyel Köztársaság

19.9.2016   
            
            
               HU
            
            
               Az Európai Unió Hivatalos Lapja
            
            
               C 343/27
            
         2016. június 15-én benyújtott kereset – Európai Bizottság kontra Lengyel Köztársaság
   (C-336/16. sz. ügy)
   (2016/C 343/39)
   Az eljárás nyelve: lengyel
   
      Felek
   
   
      Felperes: Európai Bizottság (képviselők: K. Hermann és E. Manhaeve, meghatalmazottak)
   
      Alperes: Lengyel Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Lengyel Köztársaság, mivel:
               
                           —
                        
                        
                           2007-től legalább 2013-ig a PM10 szálló porra vonatozó napi határértéket 35 levegőminőségi zónában, a PM10 szálló porra vonatozó éves határértéket pedig 9 levegőminőségi zónában túllépte, és nem szolgáltatott arra vonatkozó információt, hogy e helyzet javult volna;
                        
                     
                           —
                        
                        
                           nem foglalt semmilyen megfelelő intézkedést a levegőminőségi tervekbe annak érdekében, hogy a PM10 levegőben szálló porra vonatozó határérték túllépésének időtartama a lehető legrövidebb ideig tartson;
                        
                     
                           —
                        
                        
                           túllépte a tűréshatárral emelt napi határértéket 2010. január 1-jétől2011. június 10-ig a 14.17 zónában (Radom városa), a 14.18 zónában (Pruszków-Żyrardów) és a 16.15 zónában (Kędzierzyn-Koźle), valamint 2011. január 1-jétől2011. június 10-ig a 30.3 zónában (Ostrów-Kępno); és
                        
                     
                           —
                        
                        
                           nem megfelelően ültette át a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv 23. cikke (1) bekezdésének második albekezdését, (1)
                              HL 2008. L 152., 1. o.; helyesbítés: HL 2014. L 346., 62. o.
                           
                        
                     XI. melléklete összefüggésében értelmezett 13. cikkének (1) bekezdéséből, 23. cikke (1) bekezdésének második albekezdéséből, valamint XI. melléklete összefüggésében értelmezett 22. cikkének (3) bekezdéséből eredő kötelezettségeinek;
            
         
               —
            
            
               a Lengyel Köztársaságot kötelezze a költségek viselésére.
            
         
      Jogalapok és fontosabb érvek
   
   2007-től a PM10 szálló porra vonatozó napi határértéket 35, az éves határértéket pedig 9 levegőminőségi zónában túllépték. A 2008/50/EK irányelv XI. melléklete összefüggésében értelmezett 13. cikke (1) bekezdésének e megsértésén kívül a Lengyel Köztársaság a 2008/50/EK irányelv 23. cikke (1) bekezdésének második albekezdésével szemben nem foglalt semmilyen megfelelő intézkedést a levegőminőségi tervekbe annak érdekében, hogy a túllépés időtartama a lehető legrövidebb ideig tartson.
   Az érintett intézkedések hatékonyságának hiánya többek között a határértékek túllépésének időtartamából, valamint az egyedi hőfejlesztés területén használt üzemanyagok kibocsátási értékeit és az egyedi fűtőberendezések kibocsátási értékeit megállapító jogszabályi rendelkezések hiányából ered.
   
      (1)  nem tett eleget a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv